**LIETUVOS RESPUBLIKOS AMBASADOS ITALIJOS RESPUBLIKOJE**

**AKTUALIOS EKONOMINĖS INFORMACIJOS SUVESTINĖ**

2024 m. balandžio mėn.

| Data | Pateikiamos informacijos apibendrinimas | Informacijos šaltinis | Pastabos |
| --- | --- | --- | --- |
| **Lietuvos verslo plėtrai aktuali informacija** | | | |
| 2024-04-30 | 2024 m. rugsėjo 16-17 d. Romoje vyks pasaulinis forumas „Greentech Global Forum“, kur daugiausia dėmesio skiriama pažangiausioms technologijoms, skirtoms perėjimui prie energetikos ir išmaniųjų miestų pritaikymui: žalioji energija, elektroninis mobilumas, pažangios paslaugos gyventojams žiedinė ekonomika | <https://www.lazioinnova.it/laziointernational/2024/04/16/greentech-global-forum/> |  |
| 2023 04 30 | Spalio 8-9 d. Milane vyks Fintech Summit. | <https://www.milanfintechsummit.com/> |  |
| 2024-04-26 | Balandžio 24 d. pristatyta „Investuok Italijoje“ - Įmonių ir „Made in Italy“ ministerijos platforma, skirta padėti užsienio investuotojams atlikti visus formalumus ir tvarkyti dokumentus, susijusius su gamybos investicijomis Italijoje, nuo derybų etapo iki jų įgyvendinimo, įskaitant galimų lengvatų pritaikymą. | <https://www.investinitaly.gov.it/en> |  |
| 2024-04-26 | „L Catterton“ – JAV pasaulinio garso investuotojas į vartojimo prekių sektorių, pasirašė susitarimą dėl Percassi šeimos įkurto Italijos Kosmetikos prekių ženklo „Kiko Milano“ kontrolinio akcijų paketo įsigijimo. Sandorio sąlygos yra slaptos, tačiau, remiantis kai kuriais šaltiniais, įmonės vertė siekė apie 1,4 mlrd. | <https://www.ilsole24ore.com/art/l-catterton-accordo-acquisizione-maggioranza-kiko-milano-AFbaogkD> |  |
| 2024-04-21 | Balandžio 16-21 d. Milane vykusi baldų paroda „Salone del Mobile“ sulaukė 361 tūkst. lankytojų: +17,1 proc., palyginti su 2023 m. Pirkėjų iš užsienio antplūdis ir masinis pirkėjų iš Kinijos sugrįžimas | <https://www.ilsole24ore.com/art/salone-mobile-la-chiusura-attese-oltre-350mila-presenze-AFAwQ9fD> |  |
| 2024-04-02 | E. Musk bendrovės „Starlink“ skundas IT ryšių priežiūros institucijai ir *Įmonių ir Made in Italy* mnisterijai, dėl to, kad greitojo interneto diegimui Italijoje trukdo didžiausias IT telefono ryšio operatorius *TIM,*  o tai gali turėti įtakos paslaugoms Pietų Europoje ir Šiaurės Afrikoje.„Starlink“ teigimu, TIM kelis mėnesius nesilaikė taisyklių, pagal kurias reikalaujama dalytis dažnių spektro duomenimis, kad būtų išvengta jos įrenginių veikimo trukdžių. | <https://www.ilsole24ore.com/art/musk-contro-telecom-italia-blocca-sviluppo-internet-veloce-AF91yWHD> |  |
| **Lietuvos turizmo sektoriui aktuali informacija** | | | |
| 2024-04-21 | *Assoviaggi Confesercenti* užsakymu, *Florencijos turizmo studijų centro (Centro Studi Turistici di Firenze*), apklausiusio 769 kelionių agentūrų, teigimu, 2024 m. I ketvirtį kelionių agentūrų pajamos, palyginti su tuo pačiu 2023 m. laikotarpiu, išaugo beveik 9 proc., nepaisant dviženkliais skaičiais (+18 proc.) išaugusių kelionių paketų ir kelionių draudimo polisų su apsaugos ir pagalbos garantijomis kainų, kurios per dvylika mėnesių vidutiniškai padidėjo 26,7 proc. | <https://www.ilsole24ore.com/art/assoviaggi-cst-bene-89percento-fatturato-agenzie-viaggio-primo-trimestre-AFHIXvfD> |  |
| 2024-04-20 | *Istat* ataskaitos patvirtina agroturizmo įmonių IT augimą: 2022 m. - +1,8 proc., palyginti su ankstesniais metais, ir +5,2 proc., palyginti su 2019 m.. Nuo 2004 m. vidutinis metinis šios apgyvendinimo formos augimas buvo 3,8 proc.. Didžiausi rodikliai, palyginti su prieš pandemiją buvusia verte, užfiksuoti dviejuose pietiniuose regionuose: Sicilijoje ir Kampanijoje. | <https://www.ilsole24ore.com/art/agriturismi-crescita-costante-ascesa-sicilia-e-campania-AFW6bDbD> |  |
| 2024-04-19 | 60-ojoje tarptautinėje Venecijos meno bienalės parodoje Lietuvos paviljonas eksponuojamas Šv. Antano bažnyčioje nuo 2024 m. balandžio 19 d. iki lapkričio 24 d., parodos darbo laikas kasdien nuo 11 iki 19 val. Parodos „Inflammation“ atidarymas įvyko balandžio 19 d. | <https://www.hostariacastello.com/la-biennale-venezia-2024-padiglione-lituania/amp/> |  |
| 2024-04-17 | Balandžio 17 d. atidarytas pirmasis Veneto regiono viešasis parkas, skirtas Lietuvai. Parko pavadinimo (Parco della Lituania) suteikimas yra kelerius metus trukusio Veneto lietuvių bendruomenės ir Cadoneghe savivaldybės administracijos bendradarbiavimo rezultatas ir žingsnis ES tautų kultūrinės integracijos link. | <https://www.padovaoggi.it/attualita/cadoneghe-dedica-parco-alla-lituania-padova-17-aprile-2024.html> |  |
| 2024-04-17 | Balandžio 14-17 d. Veronoje vyko 56-asis vyno industrijos dalyvių „Vinitaly” renginys, kuriame dalyvavo 97 000 lankytojų. Padaugėjo tarptautinių rinkos dalyvių iš 140 šalių - iki 30 070 (31 proc. visų dalyvių), įskaitant 1200 geriausių pirkėjų (+20 proc. daugiau nei 2023 m.) iš 65 šalių, kuriuos atrinko, pakvietė ir surengė „VeronaFiere”, bendradarbiaudama su „Ice Agency”. | <https://finanza.repubblica.it/News/2024/04/17/vinitaly_chiusura_con_97mila_presenze_e_oltre_30_mila_operatori_esteri_+31percento_-141/> |  |
| 2024-04-08 | Labiausiai perkamo Italijos sostinės Romos dienraščio straipsnis apie pavasarinę kelionė į Lietuvą: nuo pirties iki pasivaikščiojimo aukštikalnėse - 7 priežastys atrasti Lietuvą. | <https://www.ilmessaggero.it/schede/lituania_viaggiare_andare_cosa_vedere_dalla_sauna_passeggiata_ad_alta_quota_7_motivi_scoprirla-8039794.html> |  |
| **Bendradarbiavimui MTEPI[[1]](#footnote-1) srityse aktuali informacija** | | | |
| 2024-04-23 | IT vyriausybė uždegė žalią šviesą naujoms DI taisyklėms, kuriomis numatoma intervencija į penkias sritis: nacionalinė strategija, nacionalinės valdžios institucijos, reklaminiai veiksmai, autorių teisių apsauga, baudžiamosios sankcijos. | <https://www.ilsole24ore.com/art/in-corso-cdm-tavolo-regole-sull-intelligenza-artificiale-AFU7U1hD> |  |
| 2024-04-18 | Kompiuterija ir neutrinų fizika. JAV Energetikos departamentas (DOE) ir IT Universitetų ir mokslinių tyrimų ministerija (MUR) pasirašė du susitarimus dėl pažangiųjų skaičiavimo ir kvantinės informacijos technologijų, skirtų didelės energijos ir astrodalelių fizikai, ir dėl JAV kuriamo didelio tarptautinio neutrinų fizikos mokslinio eksperimento „Deep Underground Neutrino Experiment“ (DUNE) mokslinių tyrimų programos. | <https://www.aise.it/ambiente-e-ricerca/computing-e-fisica-dei-neutrini-firmati-due-nuovi-accordi-tra-italia-e-stati-uniti/204079/1/1/13656> |  |
| 2024-04-09 | „Thales Alenia Space“ pasirašė 522 mln. eurų vertės sutartį su Europos kosmoso agentūra (EKA) dėl tolesnės veiklos, kurios metu Europos marsaeigis vyks į Marsą ieškoti gyvybės pėdsakų. Išlaikant visus mokslinius tikslus, Europos misija į Marsą vėl pradedama dėl Europos kosmoso agentūros ryžto, remiant IT kosmoso agentūrai, JK kosmoso agentūrai ir atnaujintai partnerystei su Nasa. Rusijos ir Europos misija, kurios tikslas – išlaipinti marsaeigį Marse, buvo sustabdyta dėl sankcijų, įvestų dėl RU invazijos į UA. | <ww.ilfattoquotidiano.it/2024/04/09/obiettivo-marte-riparte-la-missione-exomars-2028-il-rover-europeo-cerchera-tracce-di-vita-con-una-trivella-sviluppata-in-italia/7506298/> |  |
| 2024-04-08 | Bolonijos universitete įkurta elektrocheminių tyrimų centro „E-Cells Lab“ laboratorija. Tikslas - gilinti žinias apie medžiagas ir ličio elementų chemines bei fizikines savybes. Laboratorija yra universiteto, Italijos automobilių gamintojo *Ferrari* ir *elektronikos bendrovės NXP*, pasirašiusių penkerių metų bendros mokslinių tyrimų veiklos sutartį, bendradarbiavimo rezultatas. | <https://www.ansa.it/sito/notizie/economia/2024/04/08/nasce-e-cells-lab-la-ferrari-studiera-le-celle-al-litio_ca7653ae-ab1c-44e9-b51a-0578d6887044.html> |  |
| **Finansų sektoriui aktuali informacija** | | | |
| 2024-04-30 | Vyriausybė priėmė naujas darbo dekreto priemones: numatyta 100 eurų premiją darbuotojams su mažu pajamų lygiu; patvirtintos iniciatyvos, skirtos skatinti darbo vietų kūrimą jauniems, moterims ir kitiems socialiai pažeidžiamiems darbuotojams, taip siekiant prisidėti prie šalies ekonominės plėtros ir socialinės sanglaudos. Taip pat sprendimai dėl greitesnio ES fondų panaudojimo šalies užimtumo ir verslo paramos politikoms. | <https://www.corriere.it/economia/lavoro/cards/bonus-100-euro-e-sgravi-per-chi-assume-donne-e-giovani-il-cdm-approva-le-nuove-misure-sul-lavoro/gli-sgravi-per-le-assunzioni-di-donne-e-giovani.shtml> |  |
| 2024-04-19 | Reitingų agentūra „S&P” patvirtino Italijos skolinimosi reitingą BBB su stabilia perspektyva. | <https://www.ilsole24ore.com/art/sp-conferma-rating-dell-italia-bbb-outlook-stabile-AFP6DYeD> |  |
| 2024-04-16 | Tarptautinis valiutos fondas (IMF) prognozuoja, kad 2024 m. Italijos BVP augs 0,7 proc., tačiau kitais metais ekonomika augs daug lėčiau nei tikėtasi - 0,7 proc., palyginti su ankstesniu 1,1 proc. įverčiu. IMF vertinimais, IT ekonomika augs mažiausiai, palyginus su kitomis G7 šalimis. Prognozuojama, kad 2025 m. Vokietijos ekonomika augs 1,3 proc., Prancūzijos - 1,4 proc., Japonijos - 1 proc., Jungtinės Karalystės - 1,5 proc, Kanados - 2,3 proc., o JAV - 1,9 proc. | <https://www.corriere.it/economia/finanza/24_aprile_16/fmi-conferma-le-stime-di-crescita-dell-italia-per-il-2024-e-taglia-quelle-per-il-2025-f4723d34-9aec-477c-9372-1610b9ac4xlk.shtml> |  |
| 2024-04-09 | IT Parlamentas patvirtino ekonominį ir finansinį dokumentą. 2024 m. numatomas BVP +1 proc., deficito ir BVP santykis bus 4,3 proc., o skolos ir BVP - 137,8 %proc. 2025 m. BVP padidės 1,2 proc., 2026 m. - 1,1 proc., 2027 m. - 0,9 proc.; deficito ir BVP santykis turės mažėjimo tendenciją: 2025 m. - 3,7 proc., 2026 m. - 3 proc., 2027 m. - 2,2 proc.; galiausiai skolos ir BVP santykis turės didėjimo tendenciją: 2025 m. - 138,9 proc., 2026 m. - 139,8 proc., 2027 m. - 139,6 proc. | <https://www.ilsole24ore.com/radiocor/nRC_09.04.2024_13.09_34310343> |  |
| 2024-04-06 | 2024 m. - svarbiausi IT ekonomikos gaivinimo ir atsparumo didinimo (Pnrr) metai, per kuriuos turi būti pasiekta 113 tikslų, susijusių su reformomis ir investicijomis. Remiantis „The European House - Ambrosetti Observatory“ duomenimis IT antra pagal plano įgyvendinimą, tačiau 8 iš 10 įmonių susiduria su sunkumais dalyvaudamos viešuose konkursuose. *Pnrr* projektai turi būti įgyvendinti iki 2026 m. Todėl per ateinančius dvejus metus jis turi pereiti iš parengiamojo etapo į į galutinį projekto užbaigimo etapą. IT užima pirmąją vietą pagal gautų išmokų dydį - 102,5 mlrd. eurų, arba 54 proc. visos sumos, ir yra vienintelė šalis (kartu su Portugalija), gavusi ketvirtąją lėšų dalį. 2023 m. pabaigoje IT vyriausybė paprašė penktosios *Pnrr* išmokos, informuodama ES, kad ji pasiekė 2023 m. pabaigoje nustatytus tikslus. Vis dar laukiama EK pritarimo. IT taip pat prašo ES pratęsti Pnrr įgyvendinimo datą. | <https://www.milanofinanza.it/news/pnrr-ambrosetti-italia-seconda-nell-attuazione-del-piano-ma-8-aziende-su-10-hanno-difficolta-a-partecipare-202404061047569408?refresh_cens> |  |
| 2024-04-04 | Europos prokuratūra (EPPO) įtaria, kad pasisavinta 600 mln. Eur iš ES finansinės paramos (IT ekonomikos gaivinimo ir atsparumo didinimo planui skirtų lėšų), suteiktos pandemijos padariniams sušvelninti Italijoje. Nusikalstamos organizacijos naudojo suklastotus įmonių balansus, siekdamos gauti negrąžintinas dotacijas fiktyvioms smulkioms ir vidutinėms įmonėms, besiplečiančioms į užsienio rinkas, remti. Tyrimas atskleidė sudėtingą pinigų plovimo sistemą ir pažangių technologijų, įskaitant vpn tinklus ir kvantinį kompiuterį, naudojimą. | <https://www.ilfattoquotidiano.it/2024/04/04/le-persone-e-le-aziende-coinvolti-nellinchiesta-sulle-frodi-sui-fondi-del-pnrr-ce-anche-lex-proprietario-della-pistoiese/7501983/> |  |
| **Energetikos sektoriui aktuali informacija** | | | |
| 2024-04-30 | Po balandžio 28-30 d. Turine vykusio G7 klimato, energetikos ir aplinkos ministrų susitikimo priimtoje bendroje deklaracijoje, kurioje pateikiami svarbiausi įsipareigojimai bei programos: palaipsniui atsisakyti iškastinio kuro, pirmiausia atsisakant anglies; skatinti spartų atsinaujinančiųjų energijos išteklių augimą didinant energijos kaupimo pajėgumus;skatinti G7 bendradarbiavimą branduolių sintezės energetikos srityje;išsilaisvinti nuo likusio Rusijos dujų importo; mažinti metano išmetimą; didinti svarbiausių žaliavų saugumą ir tvarumą; panaikinti su CO2 nesusijusių šiltnamio efektą sukeliančių dujų išmetimą;sukurti „G7 centrą“, kad būtų paspartinti prisitaikymo veiksmai; įsteigti „G7 vandens koaliciją“; parengti savanorišką darbotvarkę dėl žiedinės tekstilės ir mados;užtikrinti teisingą perėjimą prie švarios energijos besivystančiose šalyse, ypač Afrikoje. | <https://www.ilfattoquotidiano.it/2024/04/30/g7-ambiente-in-piemonte-ce-lo-stop-al-carbone-entro-il-2035-ma-poco-sul-gas-successo-o-minimo-sindacale-gli-stati-hanno-19-mesi-per-mantenere-le-promesse/7531621/> |  |
| 2024-04-29 | „Snam“ investuos apie 80 mln. eurų į Livorno jūroje esančio pakartotinio dujinimo įrenginio atnaujinimą, kuri leis pratęsti įrenginio eksploatavimo laiką bent 10 metų. | <https://www.shippingitaly.it/2024/04/29/snam-investe-circa-80-milioni-per-rimettere-a-nuovo-il-rigassificatore-offshore-di-livorno/#:~:text=sviluppo%20dei%20servizi.%20.-,Snam%20investe%20circa%2080%20milioni%20per%20rimettere,il%20rigassificatore%20offsho> |  |
| 2024-04-20 | Tūkstantis tonų CO2 bus pašalinta iš atmosferos ir sukaupta jūros vandenyse, taip kovojant su visuotiniu atšilimu ir jūros rūgštėjimu, IT bendrovei „Limenet” ("startuolis", sukūręs CO2 surinkimo iš oro ir jo pavertimo kalcio bikarbonatais, kurie bus sukaupti jūroje, technologiją) ir JAV platformai „KlimaDao”, veikiančiai savanoriško anglies dioksido emisijos kreditų rinkoje, pasirašius susitarimą. „Limenet” plės savo technologiją, statydama gamyklą Augustoje (Sicilija), galinčią pašalinti apie 4 tūkst. tonų CO2 per metus. Vėliau, standartizavusi 100 tūkst. tonų gamyklą, bendrovė ketina pritraukti kapitalą, kad galėtų pastatyti keletą objektų, „galinčių absorbuoti šimtus tūkstančių tonų anglies dioksido per metus”. | <https://www.ilsole24ore.com/art/limenet-start-up-che-immagazzina-co2-mare-vende-prime-mille-tonnellate-AFpD9ueD> |  |
| **Transporto sektoriui aktuali informacija** | | | |
| 2024-04-21 | Italijos Veneto ir Lombardijos regionai skatins įmones pakeisti taršias tarnybines transporto priemones ekologiškesniais modeliais, suteikdami negrąžintinas išmokas. Veneto regione suteikiama nuo 2 000 iki 9 600 EUR negrąžintinų išmokų, kurios priklausys nuo transporto priemonės tipo ir įmonės dydžio. Mažoms įmonėms skiriama 10 proc. didesnė įmoka, o labai mažoms įmonėms - 20 proc. didesnė įmoka. Lombardijoje veikiančios MVĮ galės pasinaudoti parama ekologiškoms transporto priemonėms, skirtoms žmonėms ar kroviniams vežti, įsigyti. Taip siekiama paskatinti įmones modernizuoti savo transporto priemonių parkus ir taip sumažinti jų vykdomos veiklos poveikį aplinkai. | <https://www.ilsole24ore.com/art/veicoli-aziendali-inquinanti-contributi-fino-9mila-euro-sostituirli-incentivi-campo-AFppWHbD> |  |
| 2024-04-16 | „Stellantis“ partnerė Kinijos automobilių pramonės milžinė „Dongfeng Motor Group“ veda pirmines derybas su Italijos Vyriausybe dėl 100 tūkst. automobilių gamybos Italijoje. Dėl šio plano Vyriausybė ir „Stellantis“ gali atsidurti įtemptoje situacijoje, nes kompanijos GN direktorius C. Tavaresas anksčiau šį mėnesį įspėjo, kad jam teks priimti „nepopuliarius sprendimus“, jei Kinijos elektrinių transporto priemonių gamintojas įsikurs Italijoje. | <https://www.ilsole24ore.com/art/la-cinese-dongfeng-pronta-produrre-100mila-auto-italia-AFl5drZD> |  |
| 2024-04-15 | Automobilio pavadinimo pakeitimas dėl politinių nesutarimų – to rinkoje dar niekada nebuvo pasitaikę. Stellantis grupei priklausantis „Alfa Romeo“ prekės ženklas, nusprendė pakeisti jau kelis mėnesius žinomą naujojo Lenkijoje gaminamo modelio pavadinimą „Milano“, dėl kurio kilo ginčai, kuriuos *sukėlė Įmonių ir „Made in Italy“* ministras A.Urso, kuomet jis po visureigio pristatymo, sukritikavo *Stellantis* už itališko pavadinimo pasirinkimą automobiliui, kuris bus gaminamas užsienyje, pareikšdamas, kad bendrovės sprendimas pažeidžia Italijos įstatymus. Ministras turėjo omenyje 2003 m. teisės aktą, kuriuo kovojama su „itališkai skambančiais“ produktais, melagingai teigiančiais, kad jie yra itališki. Šiame įstatyme nustatyta, kad negalima pateikti teiginių, kurie klaidina vartotojus. | <https://www.ilsole24ore.com/art/alfa-romeo-milano-cambia-nome-diventa-junior-AFTvRJXD> |  |
| 2024-04-15 | Oro transporto bendrovės „Lufthansa“ ir „Ita“ pateikė naujus įsipareigojimus ES, kuriais siekia išspręsti preliminarias konkurencijos problemas, kurias ES paskelbė praėjusį mėnesį ir dėl kurių stringa kompanijų susijungimo sandoris. ES sprendimas turi būti priimtas iki birželio 6 d. | <https://www.ilsole24ore.com/art/ita-e-lufthansa-hanno-presentato-nuovi-impegni-bruxelles-valutera-entro-6-giugno-AF4zZ9WD> |  |
| 2024-04-14 | Balandžio 11-13 d. Milane vyko G7 transporto ministrų susitikimas. Daugiausia dėmesio buvo skirta judumo ateičiai ir pasauliniam jūrų susisiekimui. Priimtas 67 punktų dokumentas, kuriam vienbalsiai pritarta, kad elektra varomi automobiliai negali būti vienintelis aplinkosaugos sprendimas ir būsima valstybių narių politika turi apimti ir biodegalų, galinčių išgelbėti endoterminių variklių pramonę, kūrimą. Speciali darbo sesija buvo skirta bendradarbiavimui su Ukraina. | <https://www.liberoquotidiano.it/news/politica/39043838/g7-milano-trasporti-biocarburanti-piano-salvini-salvare-auto.html> |  |
| 2024-04-05 | Italijos valstybinių geležinkelių grupė „FS Group“ ir „Amazon“ pasirašė susitarimą dėl prekių vežimo tarp „Amazon“ paskirstymo centrų Vokietijoje ir Italijoje. Tikslas - sumažinti tarptautinį krovinių vežimą keliais ir taip sumažinti išmetamo CO2 kiekį bei spūstis pagrindiniuose Europos keliuose. Projektas taip pat leis "Amazon" optimizuoti atsargų valdymą ir sutrumpinti pristatymo laiką. | <https://www.ilsole24ore.com/art/fs-e-amazon-alleati-il-trasporto-merci-germania-e-italia-AFeAhTKD> |  |
| 2024-04-04 | „Ecobonus“ automobiliui – bus skirta 950 mln. Naujojo automobilių skatinimo plano tikimasi sulaukti per artimiausią mėnesį, trūksta tik Audito Rūmų pritarimo. Dekrete numatoma skirti beveik 1 mlrd. eurų, pagal tris nuostatas: daugiau paskatų tiems, kurie atiduoda į metalo laužą labai taršų automobilį, daugiau paskatų mažas pajamas gaunantiems asmenims ir palankesnių sąlygų mūsų šalyje pagamintiems automobiliams sudarymas. | <https://www.corriere.it/economia/consumi/cards/incentivi-un-anno-senza-vendere-l-auto-per-averlo-tutti-gli-obblighi-da-rispettare-per-ottenere-l-ecobonus/ecobonus-auto-un-pacchetto-da-950-milioni_principale.shtml> |  |
| **Bendra ekonominė informacija** | | | |
| 2024-04-30 | Italijos ekonomika auga labiau nei Prancūzijos ir Vokietijos, bet mažiau nei Ispanijos. Pirmąjį 2024 m. ketvirtį Italijos BVP, palyginti su ankstesniais trimis mėnesiais, padidėjo 0,3 proc. Teigiamų ženklų esama ir dėl infliacijos, kuri dabar Italijoje yra mažesnė nei 1 % ir neturėtų labai nukrypti nuo šios vertės net ir vidutiniškai per visus 2024 m. | <https://www.avvenire.it/economia/pagine/pil-italia-primi-tre-mesi-2024> |  |
| 2024-04-18 | 2023 m. kasdienio gyvenimo aspektų tyrimo *Istat* ataskaitoje, 46,6 proc. italų teigė, kad yra „labai patenkinti gyvenimu“. 59,4 proc. 14 metų ir vyresnių gyventojų teigė, kad 2023 m. buvo labai arba gana patenkinti savo ekonomine padėtimi, t. y. 2,4 procentinio punkto daugiau nei 2022 m. | <https://www.ansa.it/sito/notizie/topnews/2024/04/18/istat-il-466-degli-italiani-e-soddisfatto-della-sua-vita_a9810372-0da2-4458-b51b-a0a5ee104e36.html> |  |
| 2024-04-18 | EBPO duomenimis, Italijoje užimtumo lygis 2023 m. ketvirtąjį ketvirtį padidėjo iki 62,1 proc., o aktyvumo lygis siekė 67,1 proc. | <https://www.ilmessaggero.it/economia/news/ocse_occupati_record_italia-8063374.html> |  |
| 2024-04-17 | *Istat* atsakaitoje skirtoje „Teisingam ir tvariam gerbūviui“ teigiama, kad vidutinė tikėtina gyvenimo trukmė Italijoje ilgėja: šiuo metu ji siekia 83,1 metų. Ataskaitoje nurodoma, kad 2023 m., palyginti su ankstesniais metais, pagerėjo šiek tiek daugiau nei pusė iš 129 rodiklių, pagal kuriuos vertinama italų gerovė. | <https://www.istat.it/it/archivio/296044> |  |
| 2024-04-16 | *Istat* duomenimis, 2024 m. kovo mėn. infliacija per mėnesį užfiksavo nulinį pokytį, metinė infliacija siekė 1,2 proc. | <https://www.ilsole24ore.com/art/inflazione-variazione-nulla-marzo-12percento-anno-AFkuoSYD> |  |
| 2024-04-15 | Italijos banko duomenimis, IT valstybės skola po sumažėjimo sausio mėn., vasario mėn. vėl padidėjo 22,9 mlrd. eurų ir sudarė 2 872,4 mlrd. eurų. | <https://www.ilsole24ore.com/art/bankitalia-torna-salire-febbraio-debito-2872-miliardi-AFnwmcWD> |  |
| 2024-04-08 | *Istat* duomenimis, 2022 m. šiek tiek daugiau nei trečdalis 25-64 metų amžiaus asmenų dalyvavo švietimo ir mokymo programose. IT dalyvavimo rodiklis beveik 11 procentinių punktų mažesnis už Europos vidurkį. 31,0 proc. 18-24 metų amžiaus asmenų nedalyvauja jokiuose švietimo ar mokymo procesuose, palyginti su 20,2 proc. Europos vidurkio. | <https://www.ilsole24ore.com/art/istat-sud-distante-centro-nord-soprattutto-istruzione-non-formale-AFYhyDQD> |  |

Parengė:

Komercijos atašė Laura Šerėnienė,tel. +39 0683661833, el. p. laura.sereniene@urm.lt

1. MTEPI - moksliniai tyrimai, eksperimentinė plėtra ir inovacijos [↑](#footnote-ref-1)